Príloha č. 2
Zmluva o dielo č. C-NBS1-000-071-865
uzatvorená podľa § 536 až § 565 zákona č. 513/1991 Zb. Obchodný zákonník 
v znení neskorších predpisov
 (ďalej len „zmluva“)

Zmluvné strany

Objednávateľ :	
Názov:	Národná banka Slovenska
Sídlo:	Imricha Karvaša 1, 813 25 Bratislava
Zastúpený :	<vyplní NBS>
IČO :	30844789
DIČ:	2020815654
IČ DPH :	SK2020815654
Bankové spojenie :	Národná banka Slovenska
Číslo účtu v tvare IBAN:	SK07 0720 0000 0000 0000 1919
	<platí pre domáceho uchádzača>
SK60 0720 0000 0000 0000 2129 
platí pre zahraničného uchádzača
Národná banka Slovenska je zriadená zákonom NR SR č. 566/1992 Zb. o Národnej banke Slovenska v znení neskorších predpisov
(ďalej iba „objednávateľ“ alebo „NBS“ v príslušnom gramatickom tvare)


a

Zhotoviteľ :				
Obchodné meno:				<vyplní uchádzač>
Sídlo:					<vyplní uchádzač>
	IČO : 		<vyplní uchádzač>
DIČ: 		<vyplní uchádzač>
IČ DPH: 		<vyplní uchádzač>
Zapísaný : 		<vyplní uchádzač>
Bankové spojenie : 		<vyplní uchádzač>
Číslo účtu v tvare IBAN: 		<vyplní uchádzač>
(ďalej len „zhotoviteľ“  príslušnom gramatickom tvare)
(objednávateľ a zhotoviteľ ďalej spoločne ako „zmluvné strany“)

Preambula
Túto zmluvu uzatvárajú objednávateľ a zhotoviteľ ako výsledok realizácie verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov s názvom „Štúdia realizovateľnosti: Správa privilegovaných účtov“.

Článok I.
Účel a predmet zmluvy
1.1 Účelom tejto zmluvy je ustanovenie zmluvných záväzkov na zabezpečenie vypracovania štúdie uskutočniteľnosti, vrátane návrhu procesného a technického riešenia zabezpečenia manažmentu celého životného cyklu správy privilegovaných účtov naprieč všetkými IT organizačnými útvarmi NBS.
1.2 [bookmark: _Ref227739884]Predmetom tejto zmluvy (plnenia) je:
a) vypracovanie a dodanie diela s názvom: „Štúdia realizovateľnosti: Správa privilegovaných účtov“ (ďalej aj „štúdia“) zhotoviteľom pre objednávateľa podľa špecifikácie uvedenej v prílohe č. 1 tejto zmluvy a podľa prípadných písomných pokynov objednávateľa.
b) poskytovanie konzultačných hodín zhotoviteľom objednávateľovi v celkovom rozsahu maximálne 96 hodín osobohodín v súlade s podmienkami podľa článku II bodu 2.17 tejto zmluvy.

Článok II.
Všeobecné podmienky plnenia a čas plnenia
II. 
2.1 Zhotoviteľ vytvorí a odovzdá štúdiu podľa špecifikácie uvedenej v prílohe č. 1 tejto zmluvy v termínoch podľa harmonogramu uvedeného v prílohe č. 2 tejto zmluvy. 
2.2 Celková lehota na dodanie štúdie vrátane pripomienkovania a zapracovania pripomienok nesmie prekročiť 12 kalendárnych týždňov a začína plynúť dňom nadobudnutia účinnosti tejto zmluvy.
2.3 Zhotoviteľ vyhotoví štúdiu v písomnej forme v slovenskom alebo českom jazyku.
2.4 Zhotoviteľ vyhotoví a dodá štúdiu v elektronickej podobe na médiu (USB dátový nosič), vo formáte uvedenom v prílohe č. 1 tejto zmluvy (ďalej „elektronická forma“) a v listinnej podobe v jednom rovnopise. 
2.5 Pred konečným odovzdaním štúdie je zhotoviteľ povinný v elektronickej forme odovzdať objednávateľovi na pripomienkovanie dokumenty popísané v prílohe č. 1 tejto zmluvy.
2.6 Objednávateľ v termíne do desiatich pracovných dní od odovzdania vypracovaných dokumentov  [bod 2.5 tohto článku] doručí zhotoviteľovi zoznam pripomienok. 
2.7 Zhotoviteľ pripomienky zapracuje do dokumentov, vyhotoví popis zapracovania pripomienok a odovzdá ich objednávateľovi v termíne do piatich pracovných dní od ich doručenia.
2.8 Objednávateľ v termíne do piatich pracovných dní od prijatia popisu zapracovania pripomienok skontroluje ich zapracovanie a akceptuje spôsob zapracovania pripomienok alebo požiada zhotoviteľa o zjednanie primeranej nápravy. Takúto nápravu je zhotoviteľ povinný vykonať v termíne určenom objednávateľom, pokiaľ sa zmluvné strany písomne nedohodnú inak.
2.9 Zhotoviteľ je povinný v čase pred plánovaným odovzdaním štúdie alebo jej časti  v elektronickej forme na písomné požiadanie objednávateľa bezodkladne poskytnúť objednávateľovi aj rozpracovanú štúdiu alebo jej časti.
2.10 Zhotoviteľ odovzdá vytvorené časti štúdie, predbežnú aj konečnú verziu štúdie objednávateľovi v  elektronickej forme.
2.11 Objednávateľ má právo použiť štúdiu alebo jej časti pre svoje potreby na realizáciu projektov a pre tieto potreby ju poskytnúť tretím stranám.
2.12 Objednávateľ poskytne zhotoviteľovi potrebnú súčinnosť pri vypracovaní štúdie a to najmä poskytnutím dokumentácie alebo informácií relevantných k predmetu štúdie, prípadne umožní zhotoviteľovi potrebné informácie získať v priestoroch objednávateľa.
2.13 Zhotoviteľ sa zaväzuje v štúdii dodržať požiadavky uvedené v prílohe č. 1 tejto zmluvy.
2.14 Objednávateľ poskytne dokumentáciu alebo informácie relevantné k predmetu štúdie výlučne pracovníkom zhotoviteľa uvedeným v prílohe č. 3  tejto zmluvy.
2.15 Zhotoviteľ sa zaväzuje kontaktovať výlučne kontaktné osoby objednávateľa, ktoré sú uvedené v prílohe č. 3 tejto zmluvy.
2.16 Za konečné odovzdanie štúdie sa bude považovať podpis protokolu o odovzdaní a prevzatí konečnej štúdie oboma zmluvnými stranami podľa prílohy č. 4 tejto zmluvy so zapracovaním všetkých pripomienok objednávateľa.
2.17 Zhotoviteľ sa zaväzuje po splnení predmetu zmluvy podľa článku I bodu 1.2 písm. a) tejto zmluvy poskytovať objednávateľovi podľa článku I bodu 1.2 písm. b) tejto zmluvy na základe vystavenej písomnej objednávky objednávateľom konzultačné hodiny v cene podľa článku IV bodu 4.3 tejto zmluvy. Celkový počet konzultačných hodín nepresiahne 96 hodín. Objednávateľ je oprávnený čerpať konzultačné hodiny do dvoch rokov odo dňa podpisu protokolu o odovzdaní a prevzatí konečnej štúdie v zmysle príslušných ustanovení tejto zmluvy. Konzultácie môžu poskytnúť výlučne pracovníci – kľúčoví experti zhotoviteľa uvedení v  prílohe č. 3 tejto zmluvy a to do 14 kalendárnych dní od doručenia objednávky na konzultáciu. Skutočný počet čerpaných konzultačných hodín v rámci jednej objednávky, musí byť písomne odsúhlasený a potvrdený zástupcami oboch zmluvných strán, ktorí sa konzultácie zúčastnili. Objednávateľ nie je povinný vyčerpať konzultačné hodiny v plnom rozsahu, prípadne nemusí čerpať konzultačné hodiny vôbec. 1 osobohodina konzultačných hodín znamená 60 minút pracovného času, 1 osoby počas pracovnej doby od 8:00 h do 16:00 h počas pracovných dní.
2.18 Zmluvné strany sa dohodli, že na štúdiu  vytvorenú v rámci plnenia tejto zmluvy zhotoviteľom, udeľuje zhotoviteľ objednávateľovi ku dňu podpisu protokolu o odovzdaní a prevzatí konečnej štúdie výhradnú vecne, územne a časovo (po dobu právnej ochrany majetkových práv trvajúcu) neobmedzenú licenciu na jej použitie  ako celku alebo jej jednotlivých častí v neobmedzenom rozsahu, ktorý, pre zamedzenie pochybností, zahŕňa právo jej kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, a to objednávateľom, tak aj osobami ním poverenými s tým, že pokiaľ je to potrebné, táto licencia zahŕňa aj  súhlas na udelenie sublicencie na používanie štúdie pre tretie osoby, či na prevedenie takej licencie na tretie osoby.  Výhradnosť licencie znamená , že na použitie štúdie  podľa tejto zmluvy (jej  častí) v rozsahu uvedenej licencie nemôže byť  zhotoviteľom akoukoľvek formou udelená licencia (súhlas na použitie) tretej osobe odlišnej od objednávateľa, a tiež, že  zhotoviteľ sa zdrží používania štúdie  v rozsahu uvedenej licencie. Licencia je udelená na spôsob použitia diela nevyhnutný na dosiahnutie účelu zmluvy, ktorý zmluva sleduje. Zhotoviteľ udeľuje objednávateľovi licenciu na štúdiu v rámci plnenia tejto zmluvy bezodplatne.
2.19 V prípade, že akákoľvek tretia osoba, vrátane zamestnancov zhotoviteľa a/alebo subzhotoviteľov, bude mať akýkoľvek nárok proti objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým zhotoviteľom podľa tejto zmluvy, zhotoviteľ sa zaväzuje:
1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených zhotoviteľom, subzhotoviteľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené zhotoviteľom, subzhotoviteľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak ide o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto zmluve, a ak ich niet, tak v súlade s týmito podmienkami; a
1. poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a 
1. nahradiť objednávateľovi škodu, ktorá vznikne objednávateľovi v dôsledku preukázateľného uplatnenia vyššie uvedeného nároku tretej osoby.
2.20 Zhotoviteľ podpisom tejto zmluvy potvrdzuje a zaväzuje sa, že na plnení zmluvy sa budú podieľať iba osoby legálne zamestnané zhotoviteľom v súlade s právnym poriadkom Slovenskej republiky.
2.21 Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ, mohol skontrolovať, či zhotoviteľ neporušuje zákaz nelegálneho zamestnávania.
2.22 Zhotoviteľ sa zaväzuje poskytovať predmet zmluvy prostredníctvom expertov (pracovníkov) určených a spĺňajúcich požiadavky na odbornú spôsobilosť podľa prílohy č. 3 tejto zmluvy. 

Článok III.
Povinnosť zmluvných strán
III. 
3.1 Povinnosti zhotoviteľa:
a) Zhotoviteľ je povinný najneskôr do troch pracovných dní odo dňa nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného štatutárnym orgánom zhotoviteľa alebo  inou oprávnenou (splnomocnenou alebo  poverenou) osobou najneskôr tri pracovné dni pred vykonaním zmien.
b) Zhotoviteľ je povinný zabezpečiť, aby jeho pracovníci pri plnení tejto zmluvy v objektoch objednávateľa dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy týkajúce sa vstupu do objektov a bezpečnosti systémov objednávateľa, a aby sa riadili organizačnými pokynmi oprávnených pracovníkov objednávateľa.
c) Zhotoviteľ je povinný zabezpečiť, aby prístup k dôvernými informáciám a údajom objednávateľa pri plnení tejto zmluvy mali výlučne pracovníci uvedení v prílohe č. 3 tejto zmluvy a to v rozsahu, v akom tieto informácie a údaje potrebujú k plneniu tejto zmluvy.
3.2 Objednávateľ je povinný najneskôr do troch pracovných dní odo dňa nadobudnutia účinnosti tejto zmluvy písomne stanoviť oprávnenú osobu (resp. osoby) na účely konania pri vzájomnom styku zmluvných strán vo veciach podľa tejto zmluvy. Zmena oprávnenej osoby musí byť zaslaná druhej strane formou doporučeného listu podpísaného zástupcom objednávateľa, najneskôr tri pracovné dni pred vykonaním zmeny.

[bookmark: _Ref227727867]Článok IV.
Cena predmetu zmluvy
IV. 
4.1 Cena predmetu zmluvy uvedená v tejto zmluve je nemenná a je stanovená v zmysle zákona 
NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov. Dohodnutá cena predmetu plnenia obsahuje všetky náklady zhotoviteľa, ktoré budú vynaložené na plnenie predmetu zmluvy.
4.2 Cena za dodanie konečnej verzie štúdie podľa článku I. bodu 1.2 písm. a) tejto zmluvy je celkovo
....  eur bez DPH
(slovom ... eur)
4.3 Cena za poskytnutie jednej konzultačnej hodiny podľa článku I. bodu 1.2 písm. b) tejto zmluvy je
...  eur bez DPH
(slovom ... eur)

Článok V.
Platobné podmienky
V. 
5.1 Cenu za vypracovanie štúdie podľa článku I bodu 1.2 písm. a) tejto zmluvy môže zhotoviteľ fakturovať na základe protokolárneho odovzdania a prevzatia konečnej štúdie o čom zmluvné strany vyhotovia a podpíšu protokol o odovzdaní a prevzatí konečnej štúdie podľa prílohy č. 4 tejto zmluvy.
5.2 Cena za poskytnutie konzultačných hodín podľa článku I bodu 1.2 písm. b) tejto zmluvy sa určí ako súčin počtu skutočne poskytnutých konzultačných hodín uvedených v akceptačnom protokole a ceny za poskytnutie jednej konzultačnej hodiny podľa článku IV. bodu 4.3 tejto zmluvy.
5.3 Cena za poskytnutie konzultačných hodín sa bude zhotoviteľovi uhrádzať po podpise akceptačného protokolu o poskytnutých konzultačných službách vo výške určenej podľa bodu 5.2 tohto článku na základe zhotoviteľom vystavenej faktúry. Akceptačný protokol o realizácii objednaných konzultačných hodín je podkladom pre vystavenie faktúry.
5.4 Cenu za poskytovanie konzultačných služieb bude zhotoviteľ fakturovať do piatich pracovných dní po ich poskytnutí, na základe priloženého akceptačného protokolu o poskytnutých konzultačných službách, potvrdeného podpisom povereného pracovníka objednávateľa.
5.5 Cena za poskytnutie jednej konzultačnej hodiny uvedená v článku IV. bodu 4.3 tejto zmluvy zahŕňa všetky náklady zhotoviteľa spojené s poskytovaním predmetu zmluvy na mieste plnenia.
5.6 Preddavky/záloha na predmet tejto zmluvy sa neposkytujú.
5.7 Cena za predmet zmluvy je uvedená bez DPH. Faktúra za predmet zmluvy bude obsahovať aj vyčíslenie DPH podľa všeobecne záväzných právnych predpisov účinných ku dňu poskytnutia predmetu zmluvy.
5.8 Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní zhotoviteľ> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy, a to len písomne s oznámením novej e-mailovej adresy druhej zmluvnej strane, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o  dani z pridanej hodnoty“). Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
5.9 Za deň doručenia elektronickej faktúry objednávateľovi sa považuje deň odoslania elektronickej faktúry na adresu faktury.ofr@nbs.sk. Zmluvné strany sa dohodli, že v prípade pochybností sa elektronická faktúra považuje za doručenú uplynutím troch pracovných dní odo dňa preukázateľného odoslania elektronickej faktúry objednávateľovi prostredníctvom elektronickej pošty na e-mailovú adresu faktury.ofr@nbs.sk. Ak objednávateľ elektronickú faktúru v obvyklej dobe jej doručenia nemá doručenú na e-mailovú adresu faktury.ofr@nbs.sk je jeho povinnosťou nahlásiť túto skutočnosť bez zbytočného odkladu na kontaktný e-mail zhotoviteľa. V tomto prípade je zhotoviteľ povinný doručiť objednávateľovi faktúru v listinnej podobe na adresu jeho sídla uvedenú v záhlaví tejto zmluvy.
5.10 V prípade, že faktúra nebude po vecnej a formálnej stránke správne vyhotovená, nebude obsahovať všetky údaje ustanovené zákonom o dani z pridanej hodnoty, bude obsahovať nesprávne údaje alebo nebude jej súčasťou riadne vyplnený pracovný výkaz, objednávateľ ju vráti na prepracovanie (doplnenie) s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia prepracovanej (doplnenej) faktúry objednávateľovi. <text v tomto bode v znení: „nebude obsahovať všetky údaje ustanovené zákonom o dani z pridanej hodnoty“, platí pre domáceho uchádzača, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač tento text v tomto bode odstráni>
5.11 Faktúra je splatná do 30 kalendárnych dní od dňa jej doručenia do podateľne objednávateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.
5.12 Zmluvné pokuty podľa článku VII. tejto zmluvy sa fakturujú zmluvnými stranami priebežne a sú splatné do 14 kalendárnych dní odo dňa doručenia faktúry druhej zmluvnej strane.
5.13 Zhotoviteľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na odstúpenie od tejto zmluvy. <text platí pre domáceho uchádzača, ktorý je platiteľom DPH, zahraničný zhotoviteľ tento text odstráni>
5.14 Ak zhotoviteľ nemá sídlo v Slovenskej republike, tak najneskôr do doby vyhotovenia prvej faktúry predloží objednávateľovi originál potvrdenia o mieste daňovej rezidencie alebo jeho úradne overenú kópiu. Počas trvania tejto zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania tejto zmluvy bude o tejto skutočnosti objednávateľa bezodkladne písomne informovať. Zhotoviteľ vyhlasuje, že je konečným príjemcom dohodnutej ceny uvedenej v tomto článku tejto zmluvy
5.15 Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
5.16 K cene predmetu plnenia bude fakturovaná DPH podľa platného všeobecne záväzného právneho predpisu účinného v čase fakturácie. V prípade, že zhotoviteľ nie je platiteľom DPH a počas trvania zmluvného vzťahu sa ním stane, táto skutočnosť nebude mať vplyv na zvýšenie zmluvne dohodnutej ceny. Za správne vyčíslenie výšky DPH zodpovedá v plnom rozsahu zhotoviteľ. <text platí pre domáceho uchádzača, ktorý je platiteľom DPH, zahraničný zhotoviteľ tento text odstráni>

Článok VI.
Miesto plnenia zmluvy
VI. 
6.1 Miestom plnenia zmluvy, dodania častí štúdie, predbežnej aj konečnej verzie štúdie, v  elektronickej forme, sú priestory objednávateľa na ul. Imricha Karvaša 1 v Bratislave.

Článok VII.
Zmluvné pokuty
VII. 
7.1 Ak dôjde k omeškaniu zhotoviteľa pri vypracovaní štúdie alebo jej častí v termínoch dohodnutých v prílohe č. 2 tejto zmluvy, je objednávateľ oprávnený účtovať zhotoviteľovi zmluvnú pokutu vo výške  10% z dohodnutej celkovej maximálnej ceny predmetu zmluvy podľa tejto zmluvy za každý, aj začatý deň omeškania s dodaním štúdie alebo jej časti, pričom táto zmluvná pokuta bude limitovaná spolu maximálne do výšky celkovej maximálnej ceny plnenia  dohodnutej zmluvnými stranami.
7.2 Zmluvnú pokutu podľa bodu 7.1 tohto článku za omeškanie zhotoviteľa nie je možné účtovať v prípade, že omeškanie zhotoviteľa je spôsobené neposkytnutím dostatočnej súčinnosti zo strany objednávateľa (napr. neposkytnutím relevantných podkladov a dokumentácie) alebo vyššou mocou, čo sú okolnosti nepredvídateľné a neodvrátiteľné ani jednou zo zmluvných strán (napr. prírodné katastrofy, vojny, plošné výpadky energie, ktoré môžu mať vplyv na vypracovanie štúdie), o čom zmluvné strany spíšu záznam.
7.3 V prípade omeškania objednávateľa s platením faktúry je zhotoviteľ oprávnený účtovať objednávateľovi úrok z omeškania vo výške v súlade s § 369 ods. 2 Obchodného zákonníka.
7.4 Zmluvné pokuty podľa tejto zmluvy sa nezapočítavajú na úhradu škôd, ktoré by stranám vznikli porušením zmluvných povinností.
7.5 V prípade, ak zhotoviteľ poruší svoju povinnosť podľa článku II. bodu 2.20 tejto zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.

Článok VIII.
Ukončenie zmluvy
VIII. 
8.1 Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán alebo písomným odstúpením od zmluvy niektorou zmluvnou stranou.
8.2 V prípade zániku zmluvy dohodou zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.  
8.3 Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia § 344 a nasl. zákona č. 513/1991 Zb. Obchodný zákonník v znení neskorších predpisov.  Odstúpenie od tejto zmluvy je možné výlučne písomnou formou a jeho účinky nastanú dňom jeho doručenia druhej zmluvnej strane.
8.4 Objednávateľ je oprávnený okamžite odstúpiť od tejto zmluvy v prípade podstatného porušenia tejto zmluvy, pričom za podstatné porušenie zmluvy zhotoviteľom sa považuje, ak nastane ktorýkoľvek z nižšie uvedených prípadov:
a) zhotoviteľ je v omeškaní s vypracovaním konečnej štúdie v zmysle článku II bodu 2.1 tejto zmluvy o viac ako štyri (4) kalendárne týždne,
b) ak zhotoviteľ nezačne, preruší alebo zastaví tvorbu štúdie z iných dôvodov ako dôvodov na strane objednávateľa alebo vyššej moci, 
c) štúdia neobsahuje všetky informácie požadované v prílohe č. 1 tejto zmluvy,
d) ak zhotoviteľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky,
e) zhotoviteľ v konečnej verzii štúdie nezapracoval pripomienky objednávateľa k predbežnej verzii štúdie,
f) návrhy riešení v štúdii neobsahujú odôvodnenia alebo nie sú uvedené použité metodiky,
g) iné porušenia zmluvy definované v iných ustanoveniach ako podstatné porušenia zmluvy.
8.5 Objednávateľ je oprávnený odstúpiť od tejto zmluvy aj v prípade, ak zhotoviteľ koná v rozpore s touto zmluvou, právnymi predpismi a na písomnú výzvu zhotoviteľ toto konanie a jeho následky v určenej lehote neodstráni. Takéto porušenia povinností zhotoviteľom podľa predchádzajúcej vety ako aj akékoľvek ďalšie porušenie ktoroukoľvek zmluvnou stranou sa pokladá za porušenie nepodstatné, pri ktorom je oprávnená strana  povinná zaslať porušujúcej strane výzvu  a určiť primeranú  lehotu na odstránenie  porušenia zmluvy. Primeranou lehotou sa rozumie minimálne 7 kalendárnych dní, s prihliadnutím na povahu  veci. 
8.6 V prípade, ak nie je v tejto zmluve uvedené inak, môžu od tejto zmluvy zmluvné strany odstúpiť podľa ustanovení Obchodného zákonníka. V prípade, keď bude na majetok zhotoviteľa vyhlásený konkurz, bude sa pri ukončení tejto zmluvy postupovať v súlade s ustanovením § 45 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. V prípade, ak bude zhotoviteľ v omeškaní s plnením predmetu zmluvy, na ktoré objednávateľovi vznikne nárok počas reštrukturalizačného konania zhotoviteľa, môže objednávateľ okamžite odstúpiť od tejto zmluvy.
8.7 Odstúpením od zmluvy zmluva zaniká, keď prejav vôle oprávnenej strany odstúpiť od zmluvy je doručený druhej strane. Po tejto dobe nemožno účinky odstúpenia od zmluvy odvolať alebo meniť bez súhlasu druhej strany.
8.8 Odstúpením od zmluvy podľa tohto článku nie je dotknutý:
a) nárok na zaplatenie zmluvnej pokuty podľa tejto zmluvy,
b) nárok na zaplatenie úroku z omeškania podľa tejto zmluvy,
c) nárok na náhradu škody v zmysle tejto zmluvy.

Článok IX.
Zodpovednosť za škody a záruka za vady
IX. 
9.1 Zhotoviteľ zodpovedá objednávateľovi za škody v zmysle ustanovení Obchodného zákonníka a v zmysle príslušných všeobecne záväzných právnych predpisov.
9.2 Zhotoviteľ poskytuje záruku na vady diela v trvaní 24 mesiacov odo dňa podpisu protokolu o odovzdaní a prevzatí konečnej štúdie oboma zmluvnými stranami podľa prílohy č. 4 tejto zmluvy.
9.3 Zhotoviteľ ručí za to, že štúdia a jej časti a odovzdaná dokumentácia sú bez právnych vád, nie sú zaťažené právami tretej osoby.
9.4 Zhotoviteľ za vady zodpovedá v zmysle ustanovení § 422 až § 443 a § 560 až § 565 Obchodného zákonníka. 

Článok X.
Povinnosť mlčanlivosti
X. 
10.1 Zhotoviteľ sa zaväzuje zachovávať mlčanlivosť o obsahu všetkých podkladov a materiálov, ktoré dostal od objednávateľa a použiť ich výlučne na dodanie predmetu zmluvy.
10.2 Zhotoviteľ sa zaväzuje zachovávať mlčanlivosť o všetkých informáciách, výstupoch z aktivít podľa Prílohy č. 1 tejto zmluvy, výstupoch z projektu a skutočnostiach s ktorými počas plnenia predmetu zmluvy príde do styku a neposkytovať ich tretej osobe bez predchádzajúceho písomného súhlasu objednávateľa, a to aj po ukončení tejto zmluvy; objednávateľ ich pri uzatvorení tejto zmluvy alebo pri plnení tejto zmluvy označí ako dôverné, prípadne ich označí ako informáciu majúcu charakter informácie požívajúcej osobitnú právnu ochranu v zmysle všeobecne záväzných právnych predpisov.
10.3 Povinnosť mlčanlivosti nezaniká ani po ukončení tejto zmluvy, nie je možné sa jej nijako zbaviť. V prípade porušenia tohto záväzku je zhotoviteľ povinný uhradiť objednávateľovi ním zavinenú preukázateľnú  škodu. V prípade, že škodu nie je možné finančne vyjadriť (napr. § 17, 44 Obchodného zákonníka), je zhotoviteľ povinný uhradiť objednávateľovi zmluvnú pokutu vo výške 20 000,- eur (slovom dvadsaťtisíc eur nula eurocentov) za každý jednotlivý prípad porušenia povinnosti mlčanlivosti. Táto zmluvná pokuta je splatná do 14 dní od doručenia písomného oznámenia objednávateľa o zistení porušenia záväzku podľa tohto bodu.

Článok XI.
Záverečné ustanovenia
XI. 
11.1 Vzťahy medzi zmluvnými stranami, ktoré táto zmluva výslovne neupravuje, sa riadia ustanoveniami Obchodného zákonníka a všeobecne záväznými právnymi predpismi slovenského právneho poriadku. Prípadné súdne spory vzniknuté z tejto zmluvy bude riešiť vecne a miestne príslušný súd Slovenskej republiky.
11.2 Zmluvné strany sa dohodli, že písomná korešpondencia bude posielaná na adresy uvedené v záhlaví tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný tretí pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane.
11.3 Táto zmluva je vyhotovená v štyroch rovnopisoch vlastnoručne podpísaných oprávnenými zástupcami zmluvných strán, z ktorých jeden rovnopis dostane zhotoviteľ a tri rovnopisy dostane objednávateľ. Všetky rovnopisy sú považované za rovnocenné.
11.4 [bookmark: _Ref228073682]Neoddeliteľnou súčasťou tejto zmluvy sú jej prílohy:
Príloha č. 1:	Opis predmetu zmluvy,
Príloha č. 2:	Harmonogram realizácie štúdie,
Príloha č. 3:	Kontaktné osoby a kľúčoví experti,
Príloha č. 4:	Protokol o odovzdaní a prevzatí konečnej štúdie.
11.5 Akékoľvek zmeny a doplnky k tejto zmluve možno vykonať iba po vzájomnej dohode zmluvných strán, a to len formou písomného dodatku podpísaného oboma zmluvnými stranami, a to v súlade s § 18 zákona verejnom obstarávaní.
11.6 Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky a/alebo právnymi aktmi Európskej únie, nespôsobí to neplatnosť celej tejto zmluvy. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel zmluvy a obsah jednotlivých ustanovení tejto zmluvy. 
11.7 Zmluvné strany sa zaväzujú, že akékoľvek prípadné vzájomné spory, ktoré budú súvisieť s touto zmluvou, budú prednostne riešené vzájomnou dohodou. Ak sa nepodarí spor vyriešiť rokovaním a dohodou, tak ktorákoľvek zo zmluvných strán sa môže obrátiť na vecne a miestne príslušný súd Slovenskej republiky.
11.8 Zmluvné strany sa zaväzujú bezodkladne písomne oznámiť druhej zmluvnej strane každú zmenu údajov uvedených v tejto zmluve, ktoré by mohli mať vplyv na plnenie záväzkov zmluvných strán a dosiahnutie účelu tejto zmluvy. Táto zmluva je záväzná aj pre prípadných právnych nástupcov jednotlivých zmluvných strán
11.9 Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi, pričom zhotoviteľ tiež disponuje písomným súhlasom inej dotknutej osoby (osoby konajúcej za zhotoviteľa) na  zverejnenie jej údajov v tejto zmluve a vo faktúrach zhotoviteľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
11.10 Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
11.11 Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili, jej obsahu porozumeli, v celom rozsahu s ňou súhlasia, zaväzujú sa ustanovenia tejto zmluvy dobrovoľne plniť a prostredníctvom svojich zástupcov ju podpísali na znak toho, že je určitá a zrozumiteľná, a že zodpovedá ich slobodnej a vážnej vôli.

Za objednávateľa 				Za zhotoviteľa

V Bratislave, dňa ...				V <vyplní uchádzač>, dňa <vyplní uchádzač>
	


.....................................				.....................................
[bookmark: _Ref234048891](podpis oprávnenej osoby) 			(podpis oprávnenej osoby)

Príloha č. 1 k zmluve o dielo č. C-NBS1-000-071-865 Opis predmetu zmluvy
1. [bookmark: RANGE_A7][bookmark: RANGE_A16][bookmark: RANGE_A20][bookmark: RANGE_A25][bookmark: RANGE_A32][bookmark: RANGE_A43][bookmark: RANGE_A44][bookmark: RANGE_A45][bookmark: RANGE_A46][bookmark: RANGE_A56][bookmark: RANGE_A57]VYMEDZENIE PREDMETU ZMLUVY
1.1 Predmetom zmluvy je:

Vypracovanie štúdie uskutočniteľnosti vrátane návrhu procesného a technického riešenia zabezpečenia manažmentu celého životného cyklu  správy privilegovaných účtov naprieč všetkými IT organizačnými útvarmi banky (ďalej aj „Štúdia“) a poskytovanie konzultačnej podpory v maximálnom, predpokladanom objeme 96 osobohodín na obdobie 24 mesiacov od odovzdania a prevzatia Štúdie. V súčasnosti je v NBS pokrytá správa privilegovaných účtov manuálne, z tohto dôvodu NBS požaduje pripraviť Štúdiu uskutočniteľnosti procesného a technického riešenia pre oblasť správy riadenia privilegovaných účtov,  ktorá pokryje celý životný cyklus privilegovaného účtu ( role ) poskytne rozhrania pre všetky (príp. aj iné) IS aj tie novovznikajúce.  
1.1.1 Vypracovať štúdiu na bezproblémovú implementáciu procesov a nástrojov pre manažment správy privilegovaných účtov (napr. Administrátor, root) technických účtov, personalizovaných  administrátorských účtov v podmienkach NBS.  
 
1.2 Očakávané základné aktivity v rámci vypracovania Štúdie sú:
1.2.1 Zmapovanie a zhodnotenie (AS IS) súčasného stavu v oblasti  správy privilegovaných účtov v NBS (tzn. procesy, role, postupy, štandardy atď.) a existujúcej IT infraštruktúry
1.2.2 Zber, sumarizácia a analýza (aj očakávaných/predpokladaných) požiadaviek na budúce riešenie správy privilegovaných účtov. 
1.2.3 Príprava návrhu vhodného riešenia pre PAM ( ďalej len Správa privilegovaných účtov - Privilege Acces Mananagment)  využívania (chápeme ako interne poskytovanú službu odborom OIT v NBS) a informačnú architektúru a s tým súvisiace procesy, politiky a nástroje. 
1.2.4 Vypracovanie viacerých návrhov riešenia pre PAM ich porovnanie a vypracovanie komplexného technického návrhu celobankového riešenia pre všetky IS v NBS a pre preferované riešenie, vrátane tzv. Cost – Benefit Analýzy (ďalej aj „CBA“).
1.2.5 Vypracovanie plánu implementácie všetkých (vyššie uvedených) navrhovaných zmien do praxe.
 
1.3 Výstupom bude Štúdia , ktorá bude obsahovať:
1.3.1 Zhodnotenie súčasného stavu používania správy privilegovaných účtov technického riešenia a jeho IT podpory v NBS.
1.3.2 Návrh riešenia v NBS v oblasti správy privilegovaných účtov, vrátane plánu jej implementácie. 
1.3.3 Definíciu rolí, prípadné zlúčenie rolí , vrátane identifikácie nezlučiteľných rolí  
1.3.4 Definíciu a základné vlastnosti a funkcionality správy privilegovaných účtov 
1.3.5 Stratégiu využívania správy privilegovaných účtov, informačná architektúra, politiky a procesy, organizačne popísať workflow – toky  
1.3.6 Návrh personálneho zabezpečenia prevádzky 
1.3.7 Vypracovanie CBA ( Cost Benefit Analýza)  a TCO ( Celkové náklady na vlastníctvo - finančný odhad ), vrátane odhadu pre vhodný licenčný model v prostredí NBS 
1.3.8 Porovnanie minimálne 3-toch produktov nasadených v rutinnej prevádzke a  posúdenie vhodnosti pre potreby NBS   
1.3.9 Popis procesov vo forme BPMN, technologická a aplikačná vrstva vo forme Archimate  
 
1.4 NBS požaduje vypracovanie Štúdie uskutočniteľnosti od úspešného uchádzača do troch mesiacov odo dňa nadobudnutia účinnosti zmluvy. Výstupy budú dodané elektronicky v niektorom z bežných formátov MS Office (MS Word, MS Excel).

2. PODROBNÝ OPIS PREDMETU ZMLUVY:

Popis jednotlivých častí predmetu zmluvy a ich detailnejší opis:
2 
2.1 Zhodnotenie súčasného stavu v NBS:
Táto časť bude zameraná na mapovanie a zhodnotenie aktuálneho (AS-IS) stavu správy privilegovaných účtov, jednotlivých oblastí týkajúcich sa životného cyklu (systémy, procesy, organizácia, technológie...) v NBS ako základného východiska pri prípravu ďalších krokov. 
2.1.1 V jej rámci sa uskutočnia potrebné analytické aktivity a stretnutia s  odbornými pracovníkmi s cieľom získať všetky potrebné informácie o aktuálnej situácii, očakávaných externých a interných požiadavkách, bariérach, rozhraniach na iné IS a možných obmedzeniach
2.1.2 Rovnako bude v tejto časti vykonané zhodnotenie stavu systémov, technológie a infraštruktúry, ktoré sú aktuálne používané v NBS. 

Ďalšou oblasťou, ktorá bude v tejto časti analyzovaná a zohľadnená pri návrhu riešenia je aj relevantná legislatíva (externá, interná, EU...), týkajúca sa problematiky riešenej štúdiou. 
Výstupom tejto časti bude analýza existujúceho stavu, identifikácia požiadaviek, očakávaných potrieb a obmedzení, prípadných bariér pre túto oblasť, vrátane zhodnotenia existujúcej architektúry, procesu, rozhraní, technológie a infraštruktúry.

2.2 Základné predpoklady a ciele:
Táto časť bude zameraná na návrh priorít a cieľov NBS v oblasti správy privilegovaných účtov detailný popis predpokladov a tiež aj z nich vyplývajúcich kritérií na výber (dizajn) potrebného riešenia. Rovnako bude potrebné pripraviť aj návrh štandardného procesu a pracovné toky. Zhotoviteľ tu tiež popíše očakávané prínosy, ktoré by mohli byť prostredníctvom centrálnej správy privilegovaných účtov dosiahnuté, rovnako aj prípadné identifikované nevýhody. 
Výstupom tejto časti bude:
a) návrh priorít a cieľov, bariér a rizík ich dosiahnutia,
b) návrh kritérií pre výber vhodného technického riešenia,

2.3 Návrh odporúčaného riešenia:
Táto časť bude zameraná na vypracovanie návrhu komplexného technického riešenia, ktoré bude spĺňať požiadavky a kritéria definované v predchádzajúcich krokoch. Zhotoviteľ v rámci Štúdie porovná/zhodnotí viacero alternatívnych riešení, avšak vo výsledku musí odporučiť len jedno, to najvýhodnejšie riešenie pre NBS. Odporúčané riešenie bude v tejto časti podrobne popísané (aplikačná architektúra, technologická, dátová a bezpečnostná architektúra, rozhrania...) tak, aby bolo možné oceniť, prípadne  jeho dodávku (napr. prieskumom trhu). V tejto časti tiež zhotoviteľ popíše všetky relevantné predpoklady na jeho prevádzku v budúcnosti (dostupnosť, úroveň podpory a pod.). 
Výstupom tejto časti bude detailný popis odporúčaného procesného a technického riešenia pre NBS, ktoré bude možné následne (bez úprav) použiť ako Opis predmetu zmluvy v procese obstarávania tohto diela, porovnanie tohto riešenia so súčasným stavom (tzv. Gap analýza) a  podrobný plán implementácie navrhovaného riešenia, ktorý bude obsahovať popis potrebných implementačných aktivít (vytvorenie) a zmien, vrátane potrebných úprav interných riadiacich aktov a postupov, odporúčaný časový harmonogram, potrebné organizačné zabezpečenie, spôsob mitigácie rizík / riešenie závislostí a prípadnú potrebu organizácie školiacich (a podobných) aktivít. .
2.4 Analýza nákladov a prínosov  odporúčaného riešenia:
Táto časť bude zameraná na prípravu tzv . CBA  odporúčaného riešenia, ktorá  porovná na časovej osi (pre obdobie 4-6 rokov, podľa navrhovanej stratégie) vyčíslené predpokladané (TCO – Total Cost of Ownership) náklady na zavedenie riešenia ( prípadne vývoj, licencie, HW...) a vyvolané náklady riešenia s kvantifikovanými identifikovanými potenciálnymi (kvantitatívne, aj kvalitatívne) benefitmi navrhovaného riešenia. Rovnako zhotoviteľ v rámci CBA  vyčísli aj cash flow v jednotlivých rokoch.
Výstupy jednotlivých častí budú dodané vo formáte MS Office, vrátene architektonických modelov vo formáte Archimate, detailný  popis pre procesy vo formáte bpmn.



Príloha č. 2 k zmluve o dielo č. C-NBS1-000-071-865 Harmonogram realizácie štúdie

	Názov etapy
	Popis činností
	Trvanie v dňoch
	Vstupy
	Výstupy
	Kapacity NBS (čas a štruktúra)
	Kapacity zhotoviteľa

	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>

	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>

	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>

	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>
	<vyplní uchádzač>





Príloha č. 3 k zmluve o dielo č. C-NBS1-000-071-865 Kontaktné osoby a kľúčoví experti

Kontaktné osoby objednávateľa a pracovníci - kľúčoví experti zhotoviteľa podieľajúci sa na realizácii štúdie realizovateľnosti


	Za objednávateľa
Národná banka Slovenska
	Za zhotoviteľa kľúčoví experti:
<vyplní uchádzač>

	Meno a priezvisko:
	<vyplní NBS>
	Meno a priezvisko:
	<vyplní uchádzač>

	Kontakt:
	<vyplní NBS>
	Kontakt:
	<vyplní uchádzač>

	
	
	Funkcia:
	<vyplní uchádzač>

	
	
	
	
	

	Meno a priezvisko:
	<vyplní NBS>
	Meno a priezvisko:
	<vyplní uchádzač>

	Kontakt:
	<vyplní NBS>
	Kontakt:
	<vyplní uchádzač>

	
	
	Funkcia:
	<vyplní uchádzač>




[bookmark: _Ref227739815]Zhotoviteľ musí poskytovať predmet zmluvy prostredníctvom expertov uvedených v tabuľke (musí sa jednať o navzájom rôzne osoby, ktorí  sa podieľali na realizácii na referenčných projektoch):

Požiadavky na expertov:

Kľúčový expert č. 1 – Senior IT  architekt:

Kľúčový expert musí spĺňať nasledujúce minimálne požiadavky:
-	minimálne 10 rokov odbornej praxe, z toho minimálne 5 rokov v oblasti správy privilegovaných účtov; 
- 	jedna osobná praktická skúsenosť s realizáciou , ktorého obsahom dodávky bol návrh komplexného riešenia pre správu privilegovaných účtov v organizácii, ktorá zamestnáva aspoň 100 zamestnancov.

Kľúčový expert č. 2 – bezpečnosť

Kľúčový expert č. 2 musí spĺňať nasledujúce minimálne požiadavky:
-	minimálne 10 rokov odbornej praxe, z toho minimálne 5 rokov v oblasti  správy privilegovaných účtov.


Príloha č. 4 k zmluve o dielo č. C-NBS1-000-071-865 Protokol o odovzdaní a prevzatí konečnej štúdie

Protokol o odovzdaní a prevzatí diela:  Štúdia realizovateľnosti: Správa privilegovaných účtov“.



Preberajúci:	Národná banka Slovenska
	Imricha Karvaša 1 
	813 25 Bratislava

Zastúpený :	....................................

		....................................



Odovzdávajúci :	
 
	

Zastúpený :	....................................

		....................................



A/ Preberajúci potvrdzuje, že odovzdávajúci odovzdal predmet zmluvy „Štúdia realizovateľnosti: Správa privilegovaných účtov“ v zmluvne požadovanom rozsahu bez vád a nedorobkov.


Lehota na odstránenie vady a nedorobku: (doplniť termín)
* nehodiace prečiarknite



V Bratislave, dňa ……………………………….





	______________________________________
	___________________________________

	odovzdávajúci
	preberajúci



